cyanic-selkie/wikianc huggingface dataset:
Πολιτεία (έννοια)
Ως Πολιτεία ορίζεται συνήθως η εξουσία του κράτους και της κυβερνήσεως, όχι απαραίτητα και ο τύπος του πολιτεύματος το οποίο ακολουθεί το κράτος αυτό. Η χρήση της λέξης στην ελληνική γλώσσα έχει διαφορετική έννοια, σε σχέση με τη λατινική αντίστοιχη (res publica και κατά επέκταση republic) η οποία συσχετίζεται περισσότερο με ένα συγκεκριμένο τύπο πολιτεύματος του κράτους. Ενώ υπάρχουν αλληλοκαλύψεις των όρων, η λατινική χρήση της λέξης republic διαδόθηκε κατά την Αναγέννηση και την περίοδο του Διαφωτισμού, και συγχωνεύτηκε με την ειδικότερη έννοια της δημοκρατίας, παρά το ότι υπάρχουν διαφορές μεταξύ του πολιτεύματος της Αθηναϊκής δημοκρατίας (πολίτευμα όπου τη δύναμη έχει η πλειοψηφία του λαού, η κλασική έννοια της άμεσης δημοκρατίας) και αυτή του πολιτεύματος της Ρωμαϊκής δημοκρατίας (πολίτευμα όπου ως κύριο στόχο έχει το δημόσιο συμφέρον, χωρίς να είναι απαραίτητα κάποιου είδους δημοκρατία όπου αποφασίζει η πλειοψηφία, ενώ ο όρος Ρωμαϊκή δημοκρατία είναι σύγχρονος). Έτσι με βάση την έννοια της ελληνικής λέξης πολιτεία, η δημοκρατία μπορεί να είναι μορφή πολιτείας, η πολιτεία ωστόσο δεν σχετίζεται αναγκαστικά με την δημοκρατία. Με βάση την έννοια της λατινικής λέξης res publica η οποία ιστορικά αποδόθηκε ως η αντίστοιχη λατινική της πολιτείας, αποτελεί τύπο εξουσίας με στόχο το κοινό καλό, ενώ στη σύγχρονη εποχή η λέξη republic προσδιορίζει συνήθως ένα τύπο συνταγματικής αντιπροσωπευτικής δημοκρατίας.
Ετυμολογία
Ετυμολογικά, η λέξη πολιτεία προκύπτει από τη λέξη πόλις, και από τη ρίζα της λέξεις πολιτεύομαι η οποία αναφέρεται στη συμμετοχή του ατόμου στις δημόσιες υποθέσεις της πόλης-κράτους.
Πλάτωνας, Αριστοτέλης και Κικέρωνας
Ο όρος πολιτεία χρησιμοποιήθηκε από τον Πλάτωνα ως τίτλος του ομώνυμου έργου του, στο οποίο εξερευνά τον ιδανικό τύπο διακυβέρνησης (δημοκρατία, ολιγαρχία, μοναρχία, και παραλλαγές) τον οποίο θα πρέπει να διαθέτει μια Πολιτεία (κράτος). Ο Κικέρωνας κάνοντας την μετάφραση του έργου από τα ελληνικά στα λατινικά, απέδωσε τον όρο Πολιτεία ως Res publica (δημόσια υπόθεση/θέμα). Ο όρος αυτός μετέπειτα εξελίχτηκε στη λατινική γλώσσα ώστε να προσδιορίζει τον ολιγαρχικό τύπο πολιτεύματος ο οποίος έχει ως στόχο το δημόσιο συμφέρον, ένα πολίτευμα το οποίο ο Πλάτωνας είχε προσδιορίσει ως έναν από τους τύπους ολιγαρχίας διαχωρίζοντας τον από την ολιγαρχία που ως στόχο έχει τα ιδιοτελή συμφέροντα, όπως και μετέπειτα και ο Αριστοτέλης στο 3ο βιβλίο των Πολιτικών του (τό κοινόν ὄνομα πασῶν τῶν πολιτειῶν), θεωρώντας ωστόσο την πολιτεία και το πολίτευμα ως το ίδιο πράγμα.
Ωστόσο οι Έλληνες λόγιοι της ρωμαϊκής περιόδου όπως ο ιστορικός Πολύβιος, αλλά και ο Ρωμαίος ρήτορας Κικέρωνας, χρησιμοποιούσαν τον όρο res public όχι ως δημοκρατία (κατά τη Ρωμαϊκή ερμηνεία ως πολίτευμα με κύριο στόχο το δημόσιο συμφέρον) αλλά ως πολιτεία (κράτος, καθεστώς), για να περιγράψουν κράτη τα οποία είχαν διαφορετικά πολιτεύματα από αυτά της Ρωμαϊκής δημοκρατίας.
Μεσαίωνας
Αρκετά ευρωπαϊκά κράτη κατά τη διάρκεια του Μεσαίωνα, όπως οι Γαληνότατες Δημοκρατίες, στήριξαν το πολίτευμα τους στη Ρωμαϊκή δημοκρατία, και η πολιτική τους παράδοση είχε ως βάση Ρωμαίους πολιτικούς όπως ο Σαλούστιος και ο Τάκιτος.
Έτσι κατά τον Μεσαίωνα, στις ιταλικές πόλεις χρησιμοποιούνταν το libertas populi (ελεύθεροι λαοί ή ελεύθερες πολιτείες), για την περιγραφή των πολιτειών στις ιταλικές πόλεις-κράτη. Η ορολογία αυτή άλλαξε κατά τον 15ο αιώνα μέσω και του ενδιαφέροντος της Αναγέννησης για την κλασική αρχαιότητα, και έτσι υιοθετήθηκε ο όρος republica από τον λατινικό res publica (όρος που περιέγραφε και την κρατική εξουσία και το πολίτευμα, ακόμα και κατά την περίοδο της Ρωμαϊκής αυτοκρατορίας), για την περιγραφή των μη μοναρχικών κυβερνήσεων.
Νεότερη εποχή, μετατροπή σε αντιπροσωπευτική δημοκρατία
Με την πάροδο του χρόνου οι έννοιες της πολιτείας και δημοκρατίας υπέστησαν εννοιολογικές μετατοπίσεις. Έτσι, στις σημερινές λατινογενείς ρομανικές γλώσσες αλλά και σε πολλές χώρες του κόσμου μέσω της απόδοσης στα αγγλικά, ο όρος republic πολύ συχνά ταυτίζεται με το πολίτευμα της αντιπροσωπευτικής δημοκρατίας και δηλώνει την χώρα η οποία κυβερνάται από μια μορφή κυβέρνησης στην οποία η εξουσία βρίσκεται υπό τον έλεγχο των εκλεγμένων αντιπροσώπων που εκλέγει ο λαός, και η κυβέρνηση κυβερνά βάσει του κράτους δικαίου που ορίζουν οι νόμοι, και όχι π.χ. βάσει των φυσικών προσώπων όπως οι βασιλείς, ή βάσει της θρησκείας των θεοκρατικών καθεστώτων. Αποτελεί δηλαδή πλέον τύπο δημοκρατικού πολιτεύματος σε αντίθεση με τη Ρωμαϊκή δημοκρατία η οποία είχε ως κύριο στόχο το δημόσιο καλό χωρίς απαραίτητα να είναι δημοκρατία, και διαφοροποιείται από την αρχική Αθηναϊκή δημοκρατία η οποία ήταν άμεση και χωρίς αντιπροσώπους.
Ωστόσο, παρότι οι περισσότερες χώρες του κόσμου κάνουν χρήση του όρου αυτού (republic), δεν είναι όλες χώρες με εκλεγμένες κυβερνήσεις (π.χ. η Λαϊκή Δημοκρατία της Κίνας), ούτε και όλες οι χώρες με εκλεγμένες κυβερνήσεις χρησιμοποιούν τη λέξη republic (ως δημοκρατία) στην επίσημη ονομασία τους (π.χ. το Ηνωμένο Βασίλειο). Στην περίπτωση της Ελλάδας, το πολίτευμα ονομάζεται Ελληνική Δημοκρατία, στην de facto αγγλική διεθνή ονομασία της όμως όπως σε διαβατήρια και επίσημα διακρατικά έγγραφα, αναγράφεται Hellenic Republic, γίνεται δηλαδή χρήση της αντίστοιχης αγγλικής λέξης republic ως πολιτεία για να δηλώσει την έννοια της δημοκρατίας, ενώ στην ελληνική ονομασία διατηρείται η λέξη δημοκρατία, καθώς στην ελληνική γλώσσα η λέξη πολιτεία διατηρεί την αρχική της έννοια και δεν σχετίζεται άμεσα με το πολίτευμα της δημοκρατίας.
Με τις πολιτείες ρωμαϊκού τύπου να γίνονται όλο και περισσότερες κατά τα τέλη του 18ου αιώνα, στις περισσότερες Ευρωπαϊκές χώρες αντικατέστησαν την απόλυτη μοναρχία. Στις πολιτείες αυτές, η εκτελεστική εξουσία νομιμοποιείται από το σύνταγμα και την πλειοψηφική ψήφο, ενώ το σύνταγμα θέτει φραγμούς στο τι μπορεί να κάνει η πλειοψηφία. Ο Μοντεσκιέ, ανέλυσε στο έργο του με τίτλο Το πνεύμα των νόμων την Αθηναϊκή και την Ρωμαϊκή δημοκρατία, και τις κατηγοριοποίησε ως τύπους republiques (Ρωμαϊκής δημοκρατίας) όπου είτε όλος ο λαός έχει συμμετοχή στη διακυβέρνηση, είτε μόνο οι αριστοκράτες και οι ολιγάρχες όπου μόνο μικρό μέρος του λαού κυβερνά, ωστόσο πάντα στόχος είναι το δημόσιο συμφέρον.
Στις Ηνωμένες Πολιτείες, η χώρα αποτελεί αυτόνομη κρατική οντότητα, ωστόσο η κάθε μια από τις Πολιτείες των ΗΠΑ αποτελεί αυτόνομη πολιτεία από μόνη της έχοντας εξουσίες στον ορισμό των υποθέσεων τους, νομοθεσία, οικονομία, και δική τους πολιτειακή κυβέρνηση (Ρεπουμπλικανισμός) κατά το σύνταγμα των ΗΠΑ, ενώ η ομοσπονδιακή κυβέρνηση ασκεί γενικότερη διαχείριση στο σύνολο της χώρας και στις εξωτερικές σχέσεις της με άλλα κράτη. Αντίθετα, η Σοβιετική Ένωση περιγράφονταν σύμφωνα με το σύνταγμα της ως ομοσπονδιακή πολυεθνική πολιτεία, οι οποία αποτελούνταν από 15 πολιτείες, 2 εκ των οποίων (σοβιετική Ουκρανία και Λευκορωσία) είχαν τις δικές τους έδρες στα Ηνωμένα Έθνη.
Κατά τους αιώνες που ακολούθησαν, εμφανίστηκε και η χρήση της λέξεως κοινοπολιτεία (commonwealth) ως η αγγλική μετάφραση της λέξεως res publica, με την έννοια του όρου αυτού να βρίσκεται σε κοντινή αντιστοιχία με αυτόν της Ρωμαϊκής εποχής. Για παράδειγμα, το κράτος του Προτεκτοράτου του Όλιβερ Κρόμγουελ ορίζονταν ως κοινοπολιτεία (commonwealth) και παράλληλα και ως republic καθώς δεν διέθετε μονάρχη.
Στη νεότερη εποχή, ο όρος republic σημαίνει πως το σύστημα διακυβέρνησης έχει τη βάση της δύναμης του από τον λαό και το κράτος δικαίου, παρά την κληρονομικότητα ή το θείο δίκαιο.
Επισκόπηση
Ως προς την χρήση του όρου πολιτεία: Ως προς την χρήση του όρου δημοκρατία:
Σεβήμ Εμπέογλου
Γεννήθηκε στην Αλέκτορα στις 3 Φεβρουαρίου 1931. Ξεκίνησε την ποδοσφαιρική του καριέρα από την Ντογάν Τουρκ Μπιρλιγί. Εκεί τον παρακολούθησε ο Αργύρης Γαβαλάς, ο οποίος τον πήρε στην ΑΕΛ Λεμεσού το 1950. Με την ΑΕΛ κατέκτησε 3 πρωταθλήματα και μια Ασπίδα Πάκκου. Την περίοδο 1952-53 αναδείχθηκε πρώτος σκόρερ του πρωταθλήματος με 13 γκολ.
Στις αρχές του 1956 μετέβη στην Αγγλία, όπου για διάστημα 3 μηνών αγωνίστηκε με την Κόβεντρι Σίτι. Ακολούθως επανήλθε στην ΑΕΛ έως το 1957. Το 1957 αποχώρησε και εντάχθηκε σε τουρκική ομάδα, λόγω των διαταραχών που υπήρχαν την εποχή εκείνη.
Επιπλέον, αγωνίστηκε στη Μικτή Κύπρου (πρόδρομος της Εθνικής Κύπρου) που συστάθηκε το 1954 και έδωσε δύο εντός και δύο εκτός έδρας αγώνες με αντίπαλο την Εθνική Ισραήλ.
Απεβίωσε στις 21 Νοεμβρίου 2018. Συλλυπητήριες ανακοινώσεις εξέδωσαν η ΑΕΛ, ο Δήμος Λεμεσού και ο ΔΗΣΥ. Στην κηδεία παρέστησαν μεταξύ άλλων πολιτικοί ηγέτες των Τουρκοκυπρίων (Μουσταφά Ακιντζί και Μεχμέτ Αλί Ταλάτ) και άλλα πολιτικά στελέχη τουρκοκυπριακών κομμάτων και τοπικών αρχών. Μεταξύ άλλων στεφάνια κατέθεσαν η ΑΕΛ, η ΚΟΠ και το ΑΚΕΛ.
Τον Νοέμβριο του 2019 ο Δήμος Λεμεσού πραγματοποίησε εκδήλωση προς τιμήν του.
Βιβλιογραφία
Κατηγορία:Τουρκοκύπριοι ποδοσφαιριστές Κατηγορία:Ποδοσφαιριστές ΑΕΛ Λεμεσού Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές Κόβεντρι Σίτι Κατηγορία:Ποδοσφαιριστές Ντογάν Τουρκ Μπιρλιγί Κατηγορία:Κύπριοι ποδοσφαιριστές στο εξωτερικό
TUT.BY
Η Tut.by (λευκορωσικά: Тут.бай) είναι πύλη βασισμένη στο Μινσκ στη Λευκορωσική και ρωσική γλώσσα, που ανήκει στην εταιρεία "Nadejnye programmy".
Κριτική
Τον Δεκέμβριο του 2017, το Tut.by αναφέρθηκε μεταξύ άλλων ανεξάρτητων μέσων ενημέρωσης της Λευκορωσίας που φέρεται να είχε αφαιρέσει ή επεξεργαστεί παλιές ειδήσεις για τη σύλληψη και δεκάμηνη φυλάκιση του επιχειρηματία Βίκτορ Προκοπένια από τις ιστοσελίδες τους. Αυτό φέρεται να είχε γίνει αφού τα μέσα μαζικής ενημέρωσης πλησίασαν του συμβούλους δημόσιων σχέσεων του Προκοπένια. Η κατάσταση αυτή έχει προκαλέσει ευρεία συζήτηση μεταξύ των  Λευκορώσων δημοσιογράφων και επαγγελματιών των μέσων ενημέρωσης.
Κύπελλο Ελλάδας πετοσφαίρισης ανδρών 2008-2009
Το Κύπελλο Ελλάδας πετοσφαίρισης ανδρών για την περίοδο 2008−09 διεξήχθη σε μορφή Φάιναλ-8. Συμμετείχαν οι ομάδες που κατέλαβαν τις θέσεις 1−8 στο τέλος του Α΄ γύρου της κανονικής περιόδου του πρωταθλήματος. Οι προημιτελικοί και οι ημιτελικοί του Φάιναλ-8 διεξήχθησαν στην Πάτρα, στο Γυμναστήριο της Ε.Α. Πατρών, 30 και 31 Ιανουαρίου 2009, όμως ο προγραμματισμένος για την 1 Φεβρουαρίου τελικός αναβλήθηκε λόγω επεισοδίων ανάμεσα σε οπαδούς του Παναθηναϊκού και του Ολυμπιακού, και διεξήχθη δύο μήνες αργότερα, στις 4 Απριλίου στην Ολυμπιακή εγκατάσταση Φαλήρου. Το κύπελλο κατέκτησε ο Ολυμπιακός Πειραιώς. Πολυτιμότερος Παίκτης (MVP) αναδείχθηκε για πρώτη φορά στην καριέρα του ο Κώστας Χριστοφιδέλης.
Φάιναλ-8
Πάτρα, Γυμναστήριο Ε.Α. Πατρών
Προημιτελικοί
30 Ιανουαρίου 2009
Ημιτελικοί
31 Ιανουαρίου 2009
Τελικός
Ο τελικός διεξήχθη στις 4 Απριλίου 2009 στην Αθήνα, στην Ολυμπιακή εγκατάσταση Φαλήρου. Ο Ολυμπιακός επεκράτησε με 3−2 του Παναθηναϊκού και κατέκτησε το 11ο κύπελλο στην ιστορία του.
Εξωτερικοί σύνδεσμοι - Πηγές
2008 2009 Κυπελλο Ελλαδας Πετοσφαιρισης Ανδρων 2008 2009 Κυπελλο Ελλαδας Πετοσφαιρισης Ανδρων 2008 2009
Μπέρινγκεν (πόλη)
Το Μπέρινγκεν (ολλανδικά: Beringen), είναι δήμος του Βελγίου, στην επαρχία της Λιμβουργίας. Έχει έκταση 78,3 χμ² και πληθυσμό 46.065 κατοίκους (2018).
Ουλαντζιμίρ Κατκόβσκι
Βιογραφία
Ο Κατκόβσκι πήρε πτυχίο στην επιστήμη των υπολογιστών στο Αμερικανικό Πανεπιστήμιο στη Βουλγαρία στο Μπλαγκόεβγκραντ και αργότερα εργάστηκε ως ειδικός στη Βουδαπέστη και στη Φρανκφούρτη. Από το 2002, εργάστηκε για τη Λευκορωσική έκδοση του Radio Free Europe.
Στις 16 Ιουνίου 2006, αυτός και η γυναίκα του ενεπλάκησαν σε τροχαίο ατύχημα σε ένα δρόμο στην Πράγα. Ο Κατκόβσκι έπεσε σε κώμα για σχεδόν ένα χρόνο μέχρι τον θάνατό του στις 26 Μαΐου 2007.
Δραστηριότητα στο Διαδίκτυο
Στα μέσα της δεκαετίας του 1990, ο Κατκόβσκι έγινε ένας από τους πρωτοπόρους του Λευκορωσόφωνου διαδικτύου. Στα τέλη της δεκαετίας του 1990, μαζί με τη μέλλουσα γυναίκα του και άλλους Λευκορώσους χρήστες του Διαδικτύου, δημιούργησε τη Λευκορωσική ιστορική ιστοσελίδα Litvania που είχε αξιοσημείωτη δημοτικότητα. Ο Κατκόβσκι ήταν ένας από τους πρώτους και πιο δημοφιλείς μπλόγκερ στη Λευκορωσική γλώσσα, γνωστός ως rydel23. Το 2006 βραβεύτηκε από την κορυφαία λευκορωσική διαδικτυακή πύλη TUT.by για το ιστολόγιό του br23.net.
Ο Κατκόβσκι δημιούργησε τις ιστοσελίδες Pravapis.org (σχετικά με θέματα που αφορούν τη γλώσσα τη Λευκορωσική) και το Martyraloh Biełarusi - "Λευκορωσικό Μαρτυρολόγιο" για τα θύματα της Σταλινικής τρομοκρατίας στη Λευκορωσία. Μετέφρασε τη διεπαφή της Google στα Λευκορωσικά και ήταν ιδρυτής της Λευκορωσικής Βικιπαίδειας.
Ήταν ο δημιουργός και διαχειριστής του δικτυακού τόπου της Λευκορωσικής έκδοσης του Radio Free Europe.
Εξωτερικοί σύνδεσμοι
Κατηγορία:Βικιπαιδιστές
Μπιάνκα Λάντσια
Η Μπιάνκα/Λευκή ή Βεατρίκη, ιταλ. Bianca/Blanca ή Beatrice (π. 1210 - π. 1246) από τον Οίκο των Λάντσια ήταν Ιταλίδα ευγενής, ερωμένη του Φρειδερίκου Β΄ της Γερμανίας. Παντρεύτηκαν όταν η Μπιάνκα ήταν στην επιθανάτιο κλίνη της και έτσι ο γάμος θεωρείται αντικανονικός.
Βιογραφία
Γεννήθηκε στο Αλιάνο του Πεδεμοντίου και οι πρόγονοί της ήταν Γιβελίνοι (οπαδοί του βασιλιά της Γερμανίας). Από αυτούς, ο Μάνφρεντ Α΄ Λάντσια (άκμασε 1160-1214) ήταν λογχοφόρος του Φρειδερίκου Α΄ της Γερμανίας, ο οποίος τον όρισε μάργραβο της Μπούσκα. Από τη λόγχη = ιταλ. lancia πήρε το επώνυμό του. Η Μπιάνκα ήταν εγγονή του:
Οικογένεια
Ως ερωμένη του Φρειδερίκου Β΄ των Χοενστάουφεν δούκα της Σουαβίας & βασιλιά της Γερμανίας, είχε τέκνα:
Πηγές
Κατηγορία:Βασίλισσες της Ιταλίας Κατηγορία:Βασίλισσες της Γερμανίας
Γλώσσα Σιάνε
Η Σιάνε (Σιάνι) είναι Παπούα γλώσσα που ομιλείται στα ανατολικά υψίπεδα της Παπούα Νέας Γουινέας.
Τα ονόματα των διαλέκτων είναι Χάκοα, Κολέπα, Γιαμοφόουε, Κομόνγκου, Κομοϊγκαλέκα, Κεμανιμόουε, Όνα, Κέτο, Λάιγια, Φόουε, Ολούμπα, Λαμπάου, Αλάνγκο, Γιαντίμε και Ουάντο. Οι διάλεκτοι Κομόνγκου και Λαμπάου είναι τα λογοτεχνικά πρότυπα.
Όπως πολλές Παπούα γλώσσες, η γλώσσα διαθέτει τονικό σύστημα.
Ροντέλλο
Το Ροντέλλο (ιταλικά: Rodello) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Αγγλικό πρωτάθλημα ποδοσφαίρου ανδρών 1899-1900
Το 1899-1900 διοργανώθηκε το δωδέκατο Αγγλικό πρωτάθλημα ποδοσφαίρου ανδρών. Η Άστον Βίλα κατέκτησε το πρωτάθλημα για δεύτερη συνεχή φορά μετά την σεζόν 1898-1899 και τέταρτη φορά στην ιστορία της, αφήνοντας την Σέφιλντ Γιουνάιτεντ στην δεύτερη θέση. Για πρώτη φορά πήραν μέρος στο πρωτάθλημα η Μάντσεστερ Σίτι και η Γκλόσοπ Νορθ Εντ.
Βαθμολογία
1Πρώτη συμμετοχή στο πρωτάθλημα.
Αναφορές
Κατηγορία:Εγχώρια ποδοσφαιρικά πρωταθλήματα 1899-1900 Κατηγορία:Πρέμιερ Λιγκ
Βασίλι Σουκσίν
Ο Βασίλι Μακάροβιτς Σουκσίν (ρωσ. Василий Макарович Шукшин, 25 Ιουλίου 1929 – 2 Οκτωβρίου 1974) ήταν Ρώσος Σοβιετικός συγγραφέας, ηθοποιός, σεναριογράφος και κινηματογραφικός σκηνοθέτης από την περιοχή των Αλτάι, (Μορδβίνος στην καταγωγή), ο οποίος ειδικευόταν σε θέματα της ζωής των χωρικών. Υπήρξε εξέχον μέλος του κινήματος της «πεζογραφίας του χωριού». Ξεκίνησε γράφοντας διηγήματα στην εφηβεία του και αργότερα, μετά την ηλικία των 27 ετών, ασχολήθηκε με την ηθοποιία.
Παραπομπές
Κατηγορία:Ρώσοι διηγηματογράφοι Κατηγορία:Σοβιετικοί συγγραφείς Κατηγορία:Σοβιετικοί σκηνοθέτες κινηματογράφου Κατηγορία:Ρώσοι σεναριογράφοι Κατηγορία:Ρώσοι ηθοποιοί Κατηγορία:Σοβιετικοί ηθοποιοί Κατηγορία:Νικητές βραβείου Λένιν
Βιεπς
Ο Βιεπς (πολωνικά: Wieprz, που σημαίνει « Κάπρος», Вепр) είναι ποταμός στην κεντροανατολική Πολωνία, παραπόταμος του Βιστούλα. Είναι ο 9ος μεγαλύτερος ποταμός της χώρας, με συνολικό μήκος 349 χλμ. και λεκάνη απορροής 10.497 χλμ2, όλα εντός της Πολωνίας. Η πορεία του κοντά στην πόλη Γουέντσνα περιλαμβάνει την προστατευόμενη περιοχή γνωστή ως Πάρκο Τοπίου Βιεπς.
Ο ποταμός έχει τις πηγές του στη λίμνη Βιεπς, κοντά στο Τομάσουφ Λουμπέλσκι, και χύνεται στο Βιστούλα κοντά στο Ντέμπλιν. Ο Βιεπς συνδέεται με έναν άλλο ποταμό, τον Κσνα, μέσω του καναλιού Βιεπς-Κσνα μήκους 140 χιλιομέτρων, που διαμορφώθηκε την περίοδο 1954-1961. Επειδή ο Βιεπς με τη μεγάλη κοιλάδα του δεν έχει ρυθμιστεί, η φύση του είναι πολύ διαφορετική. Ο ελικοειδής ποταμός με τις λίμνες κατοικείται από πολλά πτηνά, ευρωπαϊκές ενυδρίδες και ευρασιατικούς κάστορες.
Κατά τη διάρκεια του Πολωνο-Σοβιετικού Πολέμου, μονάδες της 4ης Πολωνικής Στρατιάς συγκεντρώθηκαν κατά μήκος του Βιεπς, όπου ετοιμάστηκαν για τη Μάχη της Βαρσοβίας. Τον Σεπτέμβριο του 1939, κατά τη διάρκεια της γερμανικής εισβολής στην Πολωνία, δίπλα στον Βιεπς έλαβε χώρα η Μάχη του Τομάσουφ Λουμπέλσκι.
Παραπομπές
Κατηγορία:Ποταμοί της Πολωνίας Κατηγορία:Παραπόταμοι του Βιστούλα
Γκαρντάια
Βρίσκεται στη βόρεια-κεντρική Αλγερία στην έρημο της Σαχάρας κατά μήκος της αριστερής όχθης του Ουαντί Μ'ζαμπ. Η κοιλάδα Μ'Ζαμπ στην επαρχία Γκαρντάια (Βιλάγια) εγγράφηκε στον κατάλογο Παγκόσμιας Πολιτιστικής Κληρονομιάς της UNESCO το 1982 ως πολιτιστική κληρονομιά που αξιολογείται βάσει των κριτηρίων II (για τον οικισμό της που επηρεάζει τον πολεοδομικό σχεδιασμό ακόμα και στον παρόντα αιώνα), ΙΙΙ (για τις πολιτιστικές αξίες των Ιβάδων), και V (για την οικιστική κουλτούρα που επικράτησε στον τρέχοντα αιώνα).
Η Γκαρντάια είναι μέρος μιας πεντάπολης, μιας πόλης σε λόφο μεταξύ τεσσάρων άλλων, που χτίστηκε πριν από περίπου χίλια χρόνια στην κοιλάδα του Μ'Ζαμπ. Ιδρύθηκε από τους Μοζαβίτες, μια ιβαδική αίρεση των Βέρβερων μουσουλμάνων.
Είναι σημαντικό κέντρο παραγωγής χουρμάδων και κατασκευής κουβερτών και πανιών. Χωρίζεται σε τρία περιτοιχισμένα τμήματα, και ως εκ τούτου είναι οχυρωμένη πόλη. Στο κέντρο βρίσκεται η ιστορική περιοχή των Μοζαβιτών, με τζαμί σε σχήμα πυραμίδας και πλατεία με αψίδες. Λευκά, ροζ και κόκκινα σπίτια, κατασκευασμένα από άμμο, πηλό και γύψο υψώνονται σε βεράντες και στοές.
Στο βιβλίο της του 1963, με τίτλο La force des choses, η Γαλλίδα υπαρξιακή φιλόσοφος Σιμόν ντε Μποβουάρ χαρακτήρισε την Γκαρντάια ως «έναν όμορφα κατασκευασμένο πίνακα κυβισμού».
Ετυμολογία
Το όνομα Γκαρντάια έχει τις ρίζες του σε μία αγία με όνομα Ντάια που ζούσε σε σπηλιά (ghār/γκαρ) στην περιοχή προτού αυτή εξελιχθεί σε πόλη που κατοικήθηκε από Ιβαδίτες μουσουλμάνους που ήρθαν για να διαφύγουν από τη δίωξη από τους φατιμίτες μουσουλμάνους στον βορρά.
Εναλλακτικά, το όνομα Γκαρντάια μπορεί να προέρχεται από τη βερβερική λέξη Ταγκερνταϊτ (ⵟⴰⴳⵀⴻⵔⴷⴰⵢⵜ) που σημαίνει το κάστρο, αν και δεν υπάρχει αξιόπιστη τεκμηρίωση για αυτό.
Ιστορία
Η κοιλάδα Μ'Ζαμπ, σε ασβεστολιθικό οροπέδιο, όπως είναι εγγεγραμμένη στον Κατάλογο Πολιτιστικής Κληρονομιάς της UNESCO, είναι ένα μοναδικό συγκρότημα πέντε πόλεων που βρίσκονται σε έκταση 75 χλμ², περίπου 600 χλμ. νότια του Αλγερίου, της πρωτεύουσας της Αλγερίας.
Ροσσάνα (Ιταλία)
Η Ροσσάνα (ιταλικά: Rossana) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Γκαρντάια
Ιστορία
Κάθε οικισμός σχεδιάστηκε σε διαφορετική τοπογραφία που περιλαμβάνει μία μικρή όαση, μια ράχη, μια κορυφή λόφου, μια κορυφή και μια εσοχή. Οι οικισμοί ήταν οχυρωμένοι κατά τέτοιο τρόπο ώστε να μην ήταν προσβάσιμοι στις νομαδικές ομάδες. Οι πέντε οικισμοί που δημιουργήθηκαν με ταυτόσημες σχεδιαστικές ιδέες ήταν οι Γκαρντάια, Μελίκα, Μπενί Ισγκουέν, Μπου Νούρα και Ελ Ατέφ. Οι πανομοιότυπες «μικρές ακροπόλεις» όπως ονομάζονται είχαν το δικό τους τζαμί με μιναρέ που λειτουργούσε ως πύργος παρακολούθησης, σπίτια χτισμένα γύρω από το τζαμί σε ομόκεντρους κύκλους και περιστοιχισμένα από ψηλά τείχη (που εκτείνονταν μέχρι τους προμαχώνες), που μαζί έδιναν την αίσθηση ενός φρουρίου σε κάθε οικισμό. Το τζαμί χρησιμοποιούνταν επίσης για την αποθήκευση σιτηρών και όπλων για άμυνα.
Γεωγραφία
μικρογραφία|Χάρτης των μεγάλων οικισμών της επαρχίας Γκαρντάια Η πόλη βρίσκεται στην έρημο της Σαχάρας στη βόρεια-κεντρική Αλγερία. Η επαρχία Γκαρντάια χωρίζεται σε 13 κοινότητες ή δήμους, μεταξύ των οποίων και ο δήμος της Γκαρντάια. Συνορεύει με τις βιλάγιες της Ουάργκλα και Ελ Μπαγιάντ. Βρίσκεται στην κοιλάδα Μ'Ζαμπ, που βρίσκεται στην αριστερή όχθη του Ουαντί Μζαμπ, που συνήθως είναι ξηρός καθ' όλη τη διάρκεια του έτους. Η κοινότητα της Γκαρντάια καλύπτει πλέον έκταση 590 χλμ² και περιλαμβάνει ορισμένα προάστια, πόλεις και χωριά εκτός από την Γκαρντάια. Στους προαστιακούς οικισμούς περιλαμβάνονται οι Μέλικα, Μπένι Ισγκέν, Μπουνούρα (Χας Μπουνούρ) και Ελ Ατέφ (Τατζνίντ), οι οποίοι βρίσκονται στα νοτιοανατολικά της πόλης Γκαρντάια και το αρχαίο κσαρ του Μετλιλί-Τσαάμπα ή Μετλιλί που βρίσκεται 42 χλμ νοτιοδυτικά. Εκτός της κοιλάδας Μζαμπ, οι Μπεριάν (Χας Ιμπεργκάνε) και Ελ Γκεράρα (Ιγκερραρέν) είναι σημαντικές πόλεις, η πρώτη 45 χλμ. βόρεια και η δεύτερη 110 χλμ. βορειοανατολικά.
Ροσσάνα (Ιταλία)
Παραπομπές
Κατηγορία:Δήμοι της Επαρχίας του Κούνεο
Γκαρντάια
Υδρολογία
Το αρχαίο σύστημα διανομής νερού της Γκαρντάια σχεδιάστηκε από τους Μοζαβίτες, έχοντας υπόψη τις εφήμερες ροές των ποταμών της περιοχής. Συνειδητοποιώντας το πολύτιμο στοιχείο αυτού του φυσικού πόρου, οι Μοζαβίτες ανέπτυξαν ένα μοναδικό υδραυλικό σύστημα υπόγειων σηράγγων για τη συγκομιδή των ομβρίων υδάτων και την εκτροπή τους στις οάσεις. Έχουν ίση κατανομή νερού σε όλους τους κήπους και διατηρούν επίσης καλά μέτρα προστασίας από τις πλημμύρες. Η παροχή ύδατος είναι προσβάσιμη μέσω διάφορων τρόπων μέσω ενός συστήματος άρδευσης που διανέμει νερό από πολλά πηγάδια. Η γεώτρηση πραγματοποιείται σε βάθος που κυμαίνεται από 110 μ. έως 150 μ.. Τα αποθέματα υπολογίζονται σε 1,5 τρισεκατομμύρια μ³.
Κλίμα
Η Γκαρντάια έχει ερημικό κλίμα (Κλιματική ταξινόμηση Κέππεν BWh), με εξαιρετικά ζεστά καλοκαίρια και ήπιους χειμώνες. Η περιοχή χαρακτηρίζεται από μεγάλες θερμοκρασιακές διαφορές μεταξύ ημέρας και νύχτας, και καλοκαιριού και χειμώνα. Οι θερμοκρασίες κυμαίνονται από 5° C  έως 46° C. Οι επικρατούντες άνεμοι του καλοκαιριού είναι εξαιρετικά καυτοί, εξαιρετικά ξηροί και ισχυροί και εκείνοι του χειμώνα ζεστοί και ξηροί. Οι αμμοθύελλες λαμβάνουν γενικά χώρα από τον Μάρτιο έως τον Μάιο.
Διάταξη και αρχιτεκτονική
Η μοναδική διάταξη του οικισμού της Γκαρντάια προέρχεται από το βραχώδες έδαφος της περιοχής. Εκτός από τα τζαμιά και τη θέση των κατοικιών, με το τζαμί στην κορυφή του λόφου και τα σπίτια που βρίσκονται σε στενά σοκάκια, υπάρχει επίσης μία μεγάλη αγορά. Ειδικότερα, τα σπίτια προσανατολίζονται κατά τέτοιο τρόπο ώστε να δέχονται το φως του ήλιου συνεχώς, καθώς πιστεύουν σθεναρά πως «Οι κάτοικοι του σπιτιού στον οποίο χτυπά ο ήλιος δεν θα χρειαστούν ποτέ γιατρό». Οι καμινάδες τοποθετούνται επίσης έτσι ώστε να μην καταπατούν την άνεση των γειτόνων.
Οικονομία
μικρογραφία|Αγορά στην κεντρική πλατεία της Γκαρντάια (1970) Η Γκαρντάια είναι σημαντικό κέντρο παραγωγής χουρμάδων, με περίπου 60.000 φοίνικες. Το ξύλο των φοινίκων που έχουν πέσει χρησιμοποιείται για την κατασκευή στεγών. Τα ζωντανά δέντρα δεν θανατώνονται καθώς θεωρούνται ζωντανά όντα που στηρίζουν τους κατοίκους.
Μια άλλη σημαντική βιομηχανία είναι η κατασκευή χαλιών και υφασμάτων.
Το Μετλιλί-Τσαάμπα είναι γνωστό για τους χουρμάδες «Deglet Nour» και τα προϊόντα από τρίχωμα καμήλας. Η κοινωνία είναι μικρή και όλες οι πτυχές της οικονομίας και των κοινωνικών εθίμων υπαγορεύονται από την κοινότητα.
Πολιτισμός
Οι κάτοικοι έχουν διατηρήσει σε αξιοσημείωτο βαθμό την αρχική μεσαιωνική αρχιτεκτονική. Η κοιλάδα όπου βρίσκεται η πόλη αποτελεί μέρος Μνημείο Παγκόσμιας Κληρονομιάς. Η Γκαρντάια ονομάζεται και «το μαργαριτάρι της όασης» και αποτελεί μία από τις σημαντικότερες τουριστικές περιοχές για την αρχαία πολιτιστική κληρονομιά της στη νότια Αλγερία. Εκτός από τα τουριστικά ενδιαφέροντα, η Βιλάγια της Γκαρντάια προσελκύει επίσης ανθρωπολόγους, αρχιτέκτονες, ερευνητές και ιστορικούς για να εξερευνήσουν την πλούσια πολιτιστική, ανθρωπολογική και αρχιτεκτονική της μοναδικότητα. Η Βιλάγια της Γκαρντάια είναι επίσης γνωστή για την ύφανση, το Dinanderie D'art, την καλαθοσφαίριση, την κεραμική και την ύφανση των χαλιών. Τα χαλιά της περιοχής τόσο δημοφιλή που κάθε χρόνο η «Εθνική Ημέρα Χαλιών» πραγματοποιείται στην περιοχή τον Μάρτιο.
Οι Μοζαβίτες της Γκαρντάια έχουν την ξεχωριστή τους ταυτότητα και παραδοσιακή ενδυμασία.
Εορτές
μικρογραφία|Τοπική αρχιτεκτονική Βέρβερων Κάθε άνοιξη, η κοινότητα Μετλιλί-Τσαάμπα, 31,3 χλμ. από τη Γκαρντάια, γιορτάζεται η «Ημέρα μεχρ» όπου άνθρωποι από όλη τη χώρα παρακολουθούν και συμμετέχουν σε αγώνες καμήλας.
Τον Μάρτιο και τον Απρίλιο, φεστιβάλ χαλιών προσφέρει ευκαιρία για εορτασμούς, συναγωνισμό, και πωλήσεις.
Θρησκεία
Η Γκαρντάια είναι η παραδοσιακή καρδιά της κοιλάδας Μ'Ζαμπ και η έδρα της θρησκευτικής αίρεσης των Ιβάδων στην Αλγερία. Ως θρησκευτική μουσουλμανική αίρεση, δεν υπακούν στο δόγμα του Σουνισμού και του Σιισμού. Έχουν διαφορετικό τρόπο προσευχής, λατρείας του Θεού και σχεδιασμού τζαμιών σε σύγκριση με τους Μαλίκι, οι οποίοι αποτελούν την πλειοψηφία των Αλγερινών. Η σπατάλη του νερού, και γενικότερα κάθε προϊόντος της γης, θεωρείται αμαρτία. Το τζαμί της Γκαρντάια, χτισμένο τον 10ο αιώνα, έχει ύφος μαυριτανικής αρχιτεκτονικής. Ο πύργος του, απλός και κομψός, περιλαμβάνει μια μεγάλη πύλη στην κορυφή του άξονα, ο σχεδιασμός του οποίου παρέχει ροή εξαερισμού.
Οι Λευκοί Πατέρες, μια Ρωμαιοκαθολική ιεραποστολική ομάδα, ζουν σε ένα ερημητήριο κοντά στην παλιά πόλη και κατέχουν συλλογή βιβλίων για τη Σαχάρα. Ο προ-καθεδρικός ναός χρονολογείται από την εποχή που ήταν η έδρα, από το 1901, της Αποστολικής Επαρχίας Γκαρντάια, που μετονομάστηκε σε Αποστολική Επαρχία Γκαρντάια στη Σαχάρα. Το 1948 προβιβάστηκε σε Αποστολικό Βικαριάτο της Γκαρντάια στη Σαχάρα, και το 1955 μετονομάστηκε σε Ρωμαιοκαθολική Επισκοπή του Λαγκουάτ.
Εκπαίδευση
Το 6,5% του πληθυσμού έχει αποκτήσει τριτοβάθμια εκπαίδευση και το 18,2% έχει ολοκληρώσει τη δευτεροβάθμια εκπαίδευση. Το συνολικό ποσοστό αλφαβητισμού είναι 87,4%, και είναι 93,2% μεταξύ των ανδρών και 81,5% μεταξύ των γυναικών.
Μεταφορές
Η πόλη εξυπηρετείται από το Αεροδρόμιο Νουμερά-Μουφντί Ζακαριά (ή απλά αεροδρόμιο της Γκαρντάια). Το αεροδρόμιο έλαβε το όνομά του από τον διάσημο αλγερινό συγγραφέα Μουφντί Ζακαριά, ο οποίος γεννήθηκε στην πόλη. Υπάρχει επίσης σταθμός λεωφορείων.
Εξωτερικοί σύνδεσμοι
Κατηγορία:Πόλεις της Αλγερίας
Ερρίκος ΙΣΤ΄ της Βαυαρίας
Ο Ερρίκος ΙΣΤ΄ ο πλούσιος (γερμ. Heinrich XVI der reiche, 1386 - 30 Ιουλίου 1450) από τον Οίκο του Βίττελσμπαχ ήταν δούκας της Βαυαρίας-Λάντσουτ (1393-1450) και αργότερα της Βαυαρίας-Ίνγκολστατ (1447-50).
Βιογραφία
Ήταν ο μόνος γιος του Φρειδερίκου δούκα της Βαυαρίας-Λάντσουτ και της Μαγδαληνής Βισκόντι, κόρης του Μπερναμπό κυριάρχου του Μιλάνου.
Οικογένεια
Νυμφεύτηκε το 1412 τη Μαργαρίτα των Αψβούργων, κόρη του Αλβέρτου Δ΄ δούκα της Αυστρίας και είχε τέκνα:
Από μη νόμιμη σχέση είχε φυσικά τέκνα:
Εξωτερικοί σύνδεσμοι
Κατηγορία:Οίκος του Βίττελσμπαχ Κατηγορία:Δούκες της Βαυαρίας
Λέιε
Ο Λέιε ή Λυς (ολλανδικά: Leie, γαλλικά: Lys) είναι ποταμός του Βελγίου, με μήκος 202 χιλιόμετρα. Πηγάζει στην πόλη του Λισμπούρ, στη Γαλλία, ρέει μέσω των γαλλικών νόμων του Πα-ντε-Καλαί και του Νορ, και των βελγικών επαρχιών της Δυτικής Φλάνδρας και της Ανατολικής Φλάνδρας, και τελικά εκβάλλει στο Σκάλδη στην πόλη της Γάνδης.
Ρούφφια
Η Ρούφφια (ιταλικά: Ruffia) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Πρόσβορρο Γρεβενών
Γεωγραφία - Αξιοθέατα
Το Πρόσβορρο βρίσκεται προς στα βορειοδυτικά όρια με τις περιφερειακές ενότητες Καστοριάς και Κοζάνης. Είναι κτισμένο στις βόρειες πλαγιές του όρους Τσούργιακας, ανάμεσα σε πυκνά δάση δρυών (βελανιδιάς) και απέχει 33 χλμ. δυτικά από τα Γρεβενά. Βόρεια του χωριού περνάει ο ποταμός Βενέτικος ενώ στα νοτιοανατολικά ο χείμαρρος Σμιξιώτικο.
Πάνω στον Βενέτικο, λίγο πριν συναντηθεί με το Σμιξιώτικο και μεταξύ Aλατόπετρας (Β.) και Προσβόρου (Α.), βρίσκεται το "Πέτρινο γεφύρι". Πρόκειται για ένα από τα παλαιότερα ίσως γεφύρια των Γρεβενών, κτισμένο πριν το 1900, διαφορετικής νοοτροπίας από τα άλλα του νομού και με επίπεδο δάπεδο. Χαρακτηριστικό του είναι οι σταλακτοειδείς σχηματισμοί, μήκους 20 - 30 εκ. που υπάρχουν κάτω από το τόξο της ανοίγματος 12 και πλάτους 3,45 μέτρων. Από το 1995 έχει χαρακτηριστεί ως ιστορικό διατηρητέο μνημείο.
Ιστορία - Ονομασία
Η παλιότερη γραπτή αναφορά για το χωριό γίνεται στον Κώδικα της Ζάβορδας που καταγράφει την ύπαρξη οικισμού μετά την ίδρυση της Ιεράς Μονή Ζάβορδας (1534), γι΄ αυτό και η δημιουργία του τοποθετείται αρχές του 1600 με τους πρώτους κατοίκους του να προέρχονται από την Ήπειρο, την περιοχή της Βέροιας ή και την Αλβανία. Τα παλιό όνομα του χωριού είναι Δέλνο το οποίο, σύμφωνα με τους κατοίκους του, προέρχεται από παράφραση της λέξης δειλινό (απόγευμα), ενώ το Πρόσβορρο από την τοποθεσία του και από την έκθεσή του προς βορρά.
Την περίοδο της τουρκοκρατίας υπάγονταν στον καζά των Γρεβενών και στο αρματολίκι Βλάχ κόλι, όπως όλα τα Κο(υ)πατσιαροχώρια της περιοχής και στα οποία ανήκε το Δέλνο (Καραμανές 2011). Οι κάτοικοί του ονομάζονταν Κο(υ)πατσιαραίοι, μιλούσαν μόνο ελληνικά και σύμφωνα με την τοπική παράδοση στο χωριό δεν πήγε ποτέ Τούρκος φοροεισπράκτορας. Η λέξη κουπάτσι είναι βλάχικη, σημαίνει βελανιδιά (δρυς) και καθώς τα Κο(υ)πατσιαροχώρια βρίσκονται μέσα ή στα όρια του Εθνικού Πάρκου Βόρειας Πίνδου χαρακτηρίζονται από την πυκνή βλάστηση της βελανιδιάς.
Διοικητικά
Αναφέρεται επίσημα ως Δέλνο το 1918 στο ΦΕΚ 260Α - 31/12/1918 όπου ορίζεται έδρα της ομώνυμης κοινότητας που ανήκε στο νομό Κοζάνης. Το 1927 μετονομάζεται σε Πρόσβορο και το 1940 το όνομα του οικισμού διορθώνεται σε Πρόσβορρον. Το 1964 με το ΦΕΚ 185Α - 30/10/1964 αποσπάται από το νομό Κοζάνης και υπάγεται στο νομό Γρεβενών. Σύμφωνα με το σχέδιο Καλλικράτης, αποτελεί τη τοπική κοινότητα Προσβόρρου που ανήκει στην δημοτική ενότητα Θεόδωρου Ζιάκα του Δήμου Γρεβενών και σύμφωνα με την απογραφή του 2011 έχει πληθυσμό 39 κατοίκους.
Εξωτερικοί σύνδεσμοι
Κατηγορία:Δήμος Γρεβενών Πρόσβορρο
Διοργανώσεις Ε.Π.Σ. Ηλείας 1998–99
Για την περίοδο 1998-99, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.
Πρωταθλητής αναδείχθηκε ο Ηλειακός Λεχαινών ο οποίος εξασφάλισε την άνοδο στην Δ εθνική κατηγορία.
Πρωτάθλημα
Η περίοδος 1998-99 ήταν η 30η σεζόν των πρωταθλημάτων της Ε.Π.Σ. Ηλείας.
Η δομή του πρωταθλήματος είναι η εξής:
Α κατηγορία
Στην Α κατηγορία μετείχαν 18 ομάδες.
Β κατηγορία
Στην Β κατηγορία μετείχαν 42 ομάδες χωρισμένες σε 3 ομίλους.
2ος όμιλος
ο Α.Ο Νεοχωρίου είχε -9 βαθμούς, η Ολυμπιάδα Γουμέρου -7, Πρόοδος Σαλμώνης και Π.Α.Ο Κακόβατου -3.
3ος όμιλος
ο Πηνειακός αποσύρθηκε από το πρωτάθλημα, Δόξα Νέας Μανωλάδας-Φίλιππος Ανδραβίδας-Α.Ο Χάβαρι είχαν -3 βαθμούς.
Γ κατηγορία
Στην Γ κατηγορία μετείχαν 27 ομάδες χωρισμένες σε 3 ομίλους.
1ος όμιλος
ο Κόροιβος Κατσαρού είχε αποσυρθεί από το πρωτάθλημα.
2ος όμιλος
η Αναγέννηση Πέρσαινας είχε αποσυρθεί από το πρωτάθλημα.
3ος όμιλος
Εθνικός Αμπελοκάμπου-Α.Ε.Κ Κ. Παναγιάς-Α.Ο Σιμόπουλου αποσύρθηκαν από το πρωτάθλημα.
Κύπελλο Ηλείας
Τελικός
25 Μαρτίου 1999 Αστέρας Αμαλιάδας-Ατρόμητος Καβασίλων 0-0 (4-3 πέναλτι) - εθνικό στάδιο Πύργου -
Λουδοβίκος Θ΄ της Βαυαρίας
Ο Λουδοβίκος Θ΄ ο πλούσιος, γερμ. Ludwig IX der reiche (23 Φεβρουαρίου 1417 - 18 Ιανουαρίου 1479) από τον Οίκο του Βίττελσμπαχ ήταν δούκας της Βαυαρίας-Λάντσουτ (1450-79).
Βιογραφία
Ήταν ο μόνος γιος του Ερρίκος ΙΣΤ΄ δούκα της Βαυαρίας-Λάντσουτ και της Μαργαρίτας των Αψβούργων, κόρης του Αλβέρτου Δ΄ δούκα της Αυστρίας.
Οικογένεια
Νυμφεύτηκε το 1452 την Αμαλία των Βέττιν, κόρη του Φρειδερίκου Β΄ εκλέκτορα της Σαξονίας και είχε τέκνα:
Εξωτερικοί σύνδεσμοι
Κατηγορία:Οίκος των Βέτιν
Μαργαρίτα της Αυστρίας, βασίλισσα της Βοημίας
Η Μαργαρίτα, γερμ. Margarethe (π. 1204 - 29 Οκτωβρίου 1266) από τον Οίκο των Μπάμπενμπεργκ ήταν κόρη του δούκα της Αυστρίας και με τους γάμους της έγινε πρώτα συμβασίλισσα της Γερμανίας και μετά βασίλισσα της Βοημίας.
Οικογένεια
Παντρεύτηκε πρώτα το 1225 τον Ερρίκο των Χοενστάουφεν διάδοχο και συναυτοκράτορα της Γερμανίας και απέκτησε τέκνα, που απεβίωσαν σύντομα:
Το 1242 απεβίωσε ο σύζυγός της Ερρίκος και η Μαργαρίτα έκανε δεύτερο γάμο το 1252 με τον Ότακαρ Β΄ της Βοημίας. Δεν απέκτησε παιδιά και ο γάμος ακυρώθηκε. Ο Ότακαρ Β΄ έκανε μετά 2ο γάμο και 4 τέκνα.
Πηγές
Κατηγορία:Οίκος των Μπάμπενμπεργκ Κατηγορία:Βασίλισσες της Γερμανίας
Σάλε Σαν Τζοβάννι
Το Σάλε Σαν Τζοβάννι (ιταλικά: Sale San Giovanni) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Νήσσα (ποταμός)
Η Νήσσα (καμία φορά γράφεται και Νύσσα), είναι ποταμός στο Νομό Αιτωλοακαρνανίας στην Ελλάδα, ο οποίος πηγάζει από τα Ακαρνανικά όρη και ρέει προς βορρά, όπου εκβάλλει στον Αμβρακικό κόλπο, μεταξύ του Λουτρακίου και του Δρυμού. Κατεβάζει νερό όλο το χρόνο και παλαιότερα τροφοδοτούσε προ-βιομηχανικούς νερόμυλους τα ερείπια των οποίων παραμένουν διάσπαρτα στην περιοχή. Περιβάλλεται από αισθητικό πλατανόδασος και το νερό του ποταμού είναι υψηλής περιεκτικότητας σε γύψο.
Έχει την ιδιαιτερότητα να είναι ένα από τα ποτάμια της Ελλάδας με θηλυκό όνομα. Στη Νήσσα έζησε και ασκήτευσε ο Άγιος Βάρβαρος (ένας πρώην πειρατής του 9ου αιώνα μ.Χ.) και υπάρχει εκκλησάκι προς τιμή του. Στην περιοχή έχει βρεθεί παλαιότερα αρχαίος θολωτός τάφος ενώ το 2022 αποκαλύφθηκε τμήμα παραποτάμιου αρχαίου νεκροταφείο, σε σωστικές ανασκαφές για την κατασκευή του νέου δρόμου Βόνιτσας - Αγρινίου.
Παραπομπές
Κατηγορία:Ποταμοί της Στερεάς Ελλάδας
Μπίτσε Μίτσι
Η Μπίτσε Μίτσι Βασάλο (Bice Mizzi Vassallo) (γεννημένη Beatrix Vassallo, επίσης γνωστή ως Μπίτσε Βασάλο (Bice Vassallo) και Μπίτσε Μίτσι (Bice Mizzi), 11 Νοεμβρίου 1899 - 22 Φεβρουαρίου 1985) ήταν πιανίστρια της Μάλτας, και θεωρείται από τις σημαντικότερες πιανίστριες της γενιάς της. Είναι επίσης γνωστή ως κόρη του συνθέτη Παολίνο Βασάλο και της Μαρία Άννα νε Γκρέχ, και  σύζυγος του πρώην πρωθυπουργού της Μάλτας Ενρίκο Μίτσι.
Νεανικά χρόνια και εκπαίδευση
Η Μπίτσε Βασάλο ξεκίνησε τις σπουδές της υπό την εποπτεία του πατέρα της, του Μαλτέζου συνθέτη Παολίνο Βασάλο, που αποτελούσε μια σταθερή κινητήρια δύναμη στην πρώιμη μουσική καριέρα της. Υπό την καθοδήγησή του, σπούδασε πιάνο και βιολί. Τελικά την καθοδήγησε να επιλέξει ανάμεσα σε αυτά τα δύο μουσικά όργανα. Επέλεξε το πιάνο πιο πολύ από το βιολί, αλλά ωστόσο παρέμεινε η αγάπη της για το βιολί.
Η Μπίτσε έλαβε μία διάκριση και στις δύο εξετάσεις της στο Pianoforte (κατώτερη και ανώτερη κατηγορία) από την Επιτροπή της Βασιλικής Ακαδημίας Μουσικής και το Βασιλικό Κολέγιο Μουσικής  το 1908 και το 1909 αντίστοιχα.
Παραστάσεις
Η πρώτη αξιοσημείωτη ερμηνεία της ήταν το Μάιο του 1909, όπου έπαιξε ρεσιτάλ κλασικής μουσικής στο Θέατρο Μανόελ. Αυτή η παράσταση πραγματοποιήθηκε υπό την αιγίδα του Επισκόπου της Μάλτας Πιέτρο Πάτσε και οργανώθηκε με τη βοήθεια των αδελφών του Αγίου Ιωσήφ της Σλιέμα. Διάφορες εφημερίδες δημοσίευσαν κριτικές για αυτήν την παράσταση:
"Pjanista ta'dauc il ftit snin u ta 'dic il ħila hecc cbira ftit haun f'id-dinja u għalhekk għandna biex niftaħru u biex nifirħu" (Μία πιανίστρια τόσο νέα και με τόσο μεγάλη ικανότητα υπάρχουν λίγοι σε αυτόν τον κόσμο και γι 'αυτό το λόγο πρέπει να είμαστε περήφανοι και χαρούμενοι). "Bice è un piccolo Mozart" (Η Μπίτσε είναι μία μικρή Μότσαρτ).
Έπαιξε επίσης μια συναυλία σε βοήθεια της Εταιρείας Βαλέτα του Αγίου Βικεντίου ντε Παύλου. Αυτή η φωνητική και ορχηστρική συναυλία πραγματοποιήθηκε την Κυριακή 1 Μαΐου 1910 στο Κινηματογραφικό Θέατρο στη Κοσπίκουα.
Τον Ιούνιο του 1911, σε ηλικία 11 ετών, έδωσε μια από τις πιο σημαντικές παραστάσεις της καριέρας της, όταν έπαιξε στο "Scarlatti Hall" στο Μουσικό Ωδείο Βιντσέντσο Μπελίνι στο Παλέρμο. Αυτή η συναυλία βρισκόταν υπό την αιγίδα της Α.Ε. Πριγκίπισσας του Καστελρεάλε. Ένας κριτικός από τη Ρασένια Μελοντραμάτικα του Μιλάνου έγραψε τα εξής μετά την εκτέλεση της Μπίτσε:«Μια συναυλία έχει πραγματοποιηθεί στην Αίθουσα Σκαρλάτι του Βασιλικού Ωδείου Μουσικής στο Παλέρμο, στο οποίο η πρωταγωνίστρια ήταν η εντεκάχρονη Μπίτσε Βασάλο της Μάλτας. Έχει περιγραφεί ως αληθινό παιδί θαύμα του πιάνου. Το διακεκριμένο, αν και διστακτικό κοινό της έδωσε πλήρεις τιμές ενός πλήρους θριάμβου».
Το 1912 εμφανίστηκε στη Βασιλική Όπερα της Βαλέτας. Το παρακάτω είναι ένα απόσπασμα από μια τοπική εφημερίδα:
"Bice Vassallo, li tant żgħira tista 'tokgħod mal kbar pjanisti ta barra, għad ġurnata tkiegħed isimha ma ta dauk li għall ħila tagħhom ma jmutu katt" (Η Μπίτσε Βασάλο, που είναι τόσο νέα, έχει μια θέση μεταξύ των μεγάλων ξένων πιανιστών. Μια ημέρα το όνομά της θα είναι ανάμεσα σε εκείνους που, λόγω της ικανότητάς τους, δεν θα πεθάνουν ποτέ).
Μετά από μια άλλη συναυλία στη Βασιλική Όπερα στη Βαλέτα το 1914, ειπώθηκαν τα εξής για την νεαρή πιανίστρια:
"Come chiamare la pianista quattordicenne; Noi la chiameremmo fenomenale "(Τι να πούμε για την δεκατετράχρονη πιανίστρια; Θα την ονομάσουμε εκπληκτική).
Στις 18 Οκτωβρίου 1946 ερμήνευσε σε μια συναυλία του Μαλτέζου συνθέτη Καρμέλο Πάτσε υπό τη διεύθυνση του Φραντσέσκο Μπελίτσι στο Βρετανικό Ινστιτούτο στη Βαλέτα. Μια άλλη αξιοσημείωτη παράσταση ήταν αυτή που έδωσε το 1952 στην Αίθουσα Πανεπιστημίου στο ξενοδοχείο Φοινίσια της Φλοριάνα.
Ζωή και οικογένεια
Στις 26 Ιουνίου 1926, η Μπίτσε Βασάλο  παντρεύτηκε τον Ενρίκο Μίτσι, τον τότε ηγέτη του εθνικιστικού κόμματος. Ο άντρας της έγινε πρωθυπουργός της Μάλτας το 1950 για λίγο διάστημα και μετά από λίγους μήνες πέθανε.
Στις 25 Ιουλίου 1927,η Μπίτσε και ο Ενρίκο Μίτσι απέκτησαν έναν γιο και τον ονόμασαν Φορτουνάτο (1927-2017), παίρνοντας το όνομα του πατέρα του Ενρίκο, Φορτουνάτο Μίτσι (1844-1905). Ο Φορτουνάτο Μίτσι (επίσης γνωστός ως Νατολίνο) χειροτονήθηκε ιερέας το 1952 και αργότερα, το 1955, ίδρυσε το Moviment Azzjoni Socjali (MAS - Κίνημα Κοινωνικής Δράσης).
Η ζωή κατά τη διάρκεια του πολέμου
Η Μπίτσε και ο γιος της πέρασαν από δύσκολες στιγμές κατά τη διάρκεια της ζωής τους. Το 1940, όταν άρχισε να γίνεται λόγος για τη συμμετοχή της Μάλτας στον Β 'Παγκόσμιο Πόλεμο, ο σύζυγός της Ενρίκο συνελήφθη, επειδή φέρεται ότι συμπαθούσε τους Ιταλούς, και φυλακίστηκε στο Φορτ Σαλβατόρε στο Κόρντιν και στη συνέχεια μεταφέρθηκε στο St. Agatha's στο Ραμπάτ. Σε μια επιστολή της 19ης Ιουνίου 1940, η Μπίτσε αναρωτιέται, γιατί ο σύζυγός της δεν είχε λάβει όλα τα γράμματά της, αφού του έγραφε σχεδόν κάθε μέρα "Mi meraviglio come mai non ricevi le mie lettere perchè fin'ora ho scritto semper quasi ogni giorno "
Υπήρχε μια εποχή, που η Μπίτσε και ο γιος της περπατούσαν στους δρόμους στο Ραμπάτ, όταν επισκέπτονταν τον Ενρίκο, ενώ τους εξαπέλυαν λεκτικές προσβολές και τους εκτόξευαν φλούδες πατάτας και κελύφη αυγών. Τον Φεβρουάριο του 1942, ο τότε κυβερνήτης της Μάλτας, ο Σερ Γουίλιαμ Ντόμπι, εξέδωσε ένταλμα για την απέλαση του Ενρίκο Μίτσι, μαζί με άλλους 47 πολίτες της Μάλτας, στην Ουγκάντα. Μόνο το 1945 επιτράπηκε τελικά στην ομάδα των εξόριστων να επιστρέψουν πίσω στη χώρα. Ο σύζυγός της επανήλθε γρήγορα στην πολιτική και εξελέγη πρωθυπουργός στις εκλογές του 1950, που πραγματοποιήθηκαν στις 2-4 Σεπτεμβρίου. Δυστυχώς, αυτή η επιτυχία ήταν βραχύβια, καθώς πέθανε σε λιγότερο από 4 μήνες αργότερα, στις 20 Δεκεμβρίου 1950 σε ηλικία 65 ετών. Η κηδεία του έγινε με κρατική δαπάνη και μέχρι σήμερα, είναι ο μόνος πρωθυπουργός, που πέθανε εν ενεργεία.
Τελευταία χρόνια
Καθ 'όλη τη διάρκεια της ζωής της, η Μπίτσε, ήταν αποφασισμένη να μην εκτρέψει ποτέ την προσοχή του συζύγου της από την αποστολή του στην υπηρεσία του έθνους. Όπως είχε κάνει με τον σύζυγό της, αφιερώθηκε στη συνέχεια στην ιερατική και κοινωνική κλήση του γιου της. Αυτή ήταν μια εποχή που τα νησιά της Μάλτας περνούσαν τις μεγαλύτερες μεταπολεμικές προκλήσεις.
Η Μπίτσε Μίτσι Βασάλο αφιερώθηκε στη διδασκαλία στα τελευταία έτη της ζωής της. Δίδαξε με μεγάλο ενθουσιασμό και δίδαξε μερικούς από τους καλύτερους πιανίστες της χώρας. Η διδασκαλία του πιάνου ήταν ιδιαίτερα σημαντική ως μέσο απόκτησης εισοδήματος, ειδικά μετά το θάνατο του συζύγου της το 1950. Ο σύζυγός της πέθανε φτωχός και χρειάστηκε λίγος χρόνος, για να της χορηγηθεί η σύνταξη του συζύγου της. Ένας σχολικός φίλος του γιου της, Φορτουνάτ, ο Τζο Φελίτσε Πάτσε, ο οποίος συχνά έπαιρνε μεσημεριανό γεύμα μαζί τους στις σχολικές μέρες, χαρακτήρισε την Μπίτσε  ως μια γυναίκα από αστάλι  με χρυσή καρδιά, που αφιέρωσε τη ζωή της αποκλειστικά στην οικογένειά της, αφιερώνοντας τον εαυτό της στις προσπάθειές τους εντελώς, παραμερίζοντας την καριέρα της. Ο Φελίτσε Πάτσε ανακάλεσε στη μνήμη του επίσης μια περίπτωση, όταν αυτή προσκλήθηκε να δώσει έναν αριθμό συναυλιών στο εξωτερικό στα τέλη της δεκαετίας του 1960. Αφού ασχολήθηκε με αυτό για αρκετό καιρό, τελικά απέρριψε την πρόσκληση, επειδή ένιωθε ότι δεν μπορούσε να αφήσει τον γιο της μόνο για ένα δεκαπενθήμερο, καθώς ανησυχούσε ότι αυτό θα παρεμπόδιζε την αποστολή του. Υπενθύμισε επίσης ότι οι μέρες της αποτελούνταν από μαθήματα πιάνου το πρωί και έπειτα θα έπαιζε για τη δική της ευχαρίστηση από το μεσημέρι έως τις 12:30 μ.μ., ιδίως τον Σοπέν, που ήταν ο αγαπημένος της συνθέτης. Στη συνέχεια θα σταματούσε για μεσημεριανό γεύμα στην κουζίνα μαζί με αυτόν και τον γιο της Φορτουνάτ. Στη συνέχεια θα συνέχιζε τα μαθήματά της το απόγευμα.
Θάνατος και κληρονομιά
Η Μπίτσε Μίτσι Βασάλο πέθανε στις 22 Φεβρουαρίου 1985 σε ηλικία 85 ετών.
Το 1987, το Εθνικό Συμβούλιο Γυναικών της Μάλτας ίδρυσε τον Διαγωνισμό Μουσικής Μπίτσε Μίτσι Βασάλο προς τιμήν της. Η Σίνθια Τέρνερ προέδρευε της κριτικής επιτροπής μέχρι το θάνατό της το 2021. Ο διαγωνισμός πραγματοποιείται κάθε 2 χρόνια και συνεχίζεται αδιάκοπα από τότε που ιδρύθηκε.
Το δημοτικό σχολείο Μπίτσε Μίτσι Βασάλο στο Πέμπροουκ, καθώς και δρόμοι στην ίδια τοποθεσία και την πόλη Σάντα Λούτσια πήραν το όνομά της.
Παραπομπές
Κατηγορία:Πιανίστες
Σάλε ντελλε Λάνγκε
Το Σάλε ντελλε Λάνγκε (ιταλικά: Sale delle Langhe) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Γεώργιος της Βαυαρίας
Ο Γεώργιος ο πλούσιος, γερμ. Georg der reiche (15 Αυγούστου 1455 - 1 Δεκεμβρίου 1503) από τον Οίκο του Βίττελσμπαχ ήταν δούκας της Βαυαρίας-Λάντσουτ (1479-1503).
Βιογραφία
Ήταν ο μόνος γιος του Αλβέρτου Δ΄ δούκα της Βαυαρίας-Λάντσουτ και της Αμαλίας των Βέττιν, κόρης του Φρειδερίκου Β΄ εκλέκτορα της Σαξονίας.
Οικογένεια
Νυμφεύτηκε το 1475 τη Χέντβιχ των Γιαγκελλόνων, κόρη του Καζίμιρ Δ΄ της Πολωνίας και είχε επιχόντα τέκνα:
Παραπομπές
Κατηγορία:Οίκος του Βίττελσμπαχ
Σαλιτσέτο (Ιταλία)
Το Σαλιτσέτο (ιταλικά: Saliceto) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Σταθμός Άλιμος (Μετρό Αθήνας)
Ο Σταθμός Άλιμος είναι σταθμός του μετρό της Αθήνας, επί της γραμμής 2. Πήρε το όνομά του από το Δήμο Αλίμου, τον οποίο και εξυπηρετεί. Είναι εξ ολοκλήρου υπόγειος και διαθέτει δύο πλευρικές αποβάθρες.
Στο αρχικό στάδιο σχεδιασμού του σταθμού, πριν ξεκινήσουν τα έργα, αναφερόταν με το όνομα Αργυρούπολη, αλλά κατά τη διάρκεια της κατασκευής του σταθμού, πήρε το όνομα Άλιμος.
Δομή σταθμού
Αλιμος Αλιμος
Σαλμούρ
Το Σαλμούρ (ιταλικά: Salmour) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Άγιος Λουκάς Πέλλας
Ο Άγιος Λουκάς είναι οικισμός και έδρα ομώνυμης τοπικής κοινότητας, της δημοτικής ενότητας (τέως δήμου) Κρύας Βρύσης, του δήμου Πέλλας, της περιφερειακής ενότητας (τέως νομού) Πέλλας, στην περιφέρεια Κεντρικής Μακεδονίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Γιαννιτσών του νομού Πέλλας, στο γεωγραφικό διαμέρισμα Μακεδονίας.
Γεωγραφία
Ο Άγιος Λουκάς είναι μεγάλο πεδινό χωριό στο νότιο τμήμα του νομού Πέλλας, στον εύφορο κάμπο της αποξηραμένης λίμνης Γιαννιτσών. Βρίσκεται κοντά στα όρια με τον νομό Ημαθίας, βόρεια της Κρύας Βρύσης και σε μέσο σταθμικό υψόμετρο 10. Απέχει 35 χλμ. περίπου ΝΑ. της Έδεσσας. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 7,109 χμ² (2011).
Πληθυσμός
{| class="wikitable" !Έτος !Πληθυσμός {| class="wikitable" !Έτος !Πληθυσμός
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 ως Βρεζ και προσαρτήθηκε στην κοινότητα Γκόλο Σέλο του νομού Πέλλης. Το 1922 προσαρτήθηκε στην κοινότητα Βλαω και το 1926 μετονομάστηκε σε Άγιος Λουκάς. Το 1952 ορίστηκε έδρα της κοινότητας Αγίου Λουκά. Με το ΦΕΚ 244Α - 04/12/1997 αποσπάστηκε από την κοινότητα Αγίου Λουκά και προσαρτήθηκε στον δήμο Κρύας Βρύσης. Με το ΦΕΚ 87Α - 07/06/2010 αποσπάστηκε από τον δήμο Κρύας Βρύσης και προσαρτήθηκε στον δήμο Πέλλης.
Ιστορικά στοιχεία
Κατά την Οθωμανική Περίοδο ο οικισμός βρισκόταν 2 χιλιόμετρα νοτιοδυτικά του σημερινού, αλλά πλημμύρες χειμάρρων οδήγησαν στην μετεγκατάσταση των κατοίκων.
Εξωτερικοί σύνδεσμοι
Κατηγορία:Δήμος Πέλλας Κατηγορία:Χωριά του νομού Πέλλας
Türk Telekom
Η Türk Telekom είναι η πρώην κρατική εταιρεία τηλεπικοινωνιών στην Τουρκία. Η Türk Telekom διαχωρίστηκε από τα Τουρκικά Ταχυδρομεία (PTT) το 1995. Τον Νοέμβριο του 2005 ιδιωτικοποιήθηκε ως Oger Telecom.
Ο όμιλος Türk Telekom παρέχει ολοκληρωμένες τηλεπικοινωνιακές υπηρεσίες από PSTN, GSM σε ευρυζωνικό Διαδίκτυο. Με την υποδομή του δικτύου που καλύπτει ολόκληρη τη χώρα, οι εταιρείες του ομίλου προσφέρουν ένα ευρύ φάσμα υπηρεσιών προσωπικούς και εταιρικούς πελάτες. Η Türk Telekom, η οποία κατέχει το 99,9% των μετοχών των εταιρειών TTNET, Argela, Innova, Sebit A.Ş. και AssisTT, είναι επίσης ο ιδιοκτήτης του 81% των μετοχών της Avea, η οποία είναι ένας από τους τρεις φορείς εκμετάλλευσης GSM στην Τουρκία. Η Türk Telekom υποστηρίζει επίσης την Albtelecom της Αλβανίας. Το 55% των μετοχών της Turk Telekom ανήκει στον οργανισμό Oger Telekomünikasyon A.Ş. και το 30% των μετοχών ανήκει στο Υφυπουργείο Οικονομικών της Τουρκίας. Το υπόλοιπο 15% των μετοχών έχει προσφερθεί σε ιδιώτες.
Τον Ιούλιο του 2018, κατά τη διάρκεια της κρίσης του τουρκικού νομίσματος και της κρίσης του χρέους, οι τουρκικές και διεθνείς τράπεζες ανέλαβαν τον έλεγχο της Türk Telekom λόγω μη καταβληθέντων χρεών ύψους δισεκατομμυρίων δολαρίων. Οι πιστωτές δημιούργησαν φορέα ειδικού σκοπού για να αποκτήσουν την εταιρεία, καθώς προσπαθούν να επιλύσουν την μεγαλύτερη κρίση χρέους της Τουρκίας.